**המכללה לביטחון לאומי**

**מחזור מ"ח 2020-2021**

צבא הגנה לישראל  
מפקדת המכללות 871   
המכללה לביטחון לאומי   
טל': 03-7607337   
פקס: 03-7607467  
25 בנובמבר 2020

**צוות 4**

**הנדון: משוב למטלת סיכום בקורס מבוא לגיאופוליטיקה וגיאו-אסטרטגיה בראי הבטל"מ:**

**נגורנו קרבך/רפובליקת ארצנאך: עימות מקומי או עימות כלל אזורי/בינ"ל?**

**כללי**

1. תהליך החשיבה והצגת הנושא טובים ושיטתיים, ומורגשת בעליל הלמידה של המשגת עולמות התוכן של גיאופוליטיקה וגיאואסטרטגיה.
2. היטבתם להאיר את משחק הכוחות המעורבים – אם כי פה ושם יש ערבוב בין כוח עולמי שכן כמו רוסיה ובין מעצמה אזורית.
3. התובנות הגיאוגרפיות הפיזיות והאנושיות הכרוכות בעמדות הצדדים הוארו יפה מאד, ובעיקר המזיגה שלהם לתוך שקפי האינטרסים והתמיכה בצדדים הלוחמים מצד המעורבים.
4. ככלל, הכתיבה מחייבת שיפור משמעותי מבחינת תחביר, איות, ניקוד, ובעיקר- שפת כתיבה ולא שפת דיבור מועברת לכתב – וראו לכך הרבה הערות במצגת, בלי קשר לתוכן. כתיבה אקדמית וכתיבת בכירים מחייבת דיוק והגהה שוב ושוב. זה מסמך לכל דבר וענין.
5. מסמך המתודולוגיה של בחירת הנושא ואופן עיבודו אמנם איננו חלק מן המטלה, אולם הוא מקורי ומעניין. יחד עם זאת, גם הוא סובל במידה רבה מאותן הערות המפורטות להלן לגבי המצגת.

**הערות פרטניות**

1. ראו במצגת תיקונים בכתיב הגהה וכו' - הן בגוף הטקסט באדום, והן בשוליים.
2. ראו גם הערות ושאלות אחרות בשוליים.
3. בשקף 3 מצוין תחת סעיף "אזורית" שארמניה מתחרה על השפעה במזה"ת. האמנם ארמניה רואה עצמה ככזאת? ואם כן – ראוי לומר באיזה אזור בדיוק, אולי התכוונתם למרכז אסיה?
4. הניתוח הדמוגרפי בשקף 8 טוב.
5. שקף 14 והשקפים הנלווים לו מציגים ניתוח טוב של השחקנים והאינטרסים שלהם ביחס לסכסוך ולאזור.
6. בשקף 16 על רוסיה: המשפט הראשון על "התכלית" הוא גנרי ותמיד נכון ולכן מיותר – מהו האינטרס ומיהם השחקנים?
7. בשקף על איראן נקודה שניה – לא מוסבר מדוע האיראנים רוצים לאזן לכאורה ולתמוך בארמניה?
8. שקף 20 חזרתי על שקף 19. לא מוסיף מידע.
9. לגבי כל הסוגיה הבינ"ל – הוסבר היטב חוסר הענין והכשלונות החוזרים, אך לא מוסבר **מדוע** אין ענין אמיתי באזור (זה קשור לכך שהשקפים על המעצמות האזוריות הם קצת "סכמטיים"). היה נכון לפתח את ההסבר כפי שהתחלתם בפסקה השניה בשקף הסיכום.

**ציון סופי: 93**

**בברכה,**

**פרופ' יוסי בן ארצי**

**מירב צפרי-אודיז**

**מובילי הקורס**